<classify> MAKONTENA 20 bandarini Dar es Salaam, yaliyoletwa na Mkuu wa Mkoa wa Dar es Salaam, Paul Makonda hayakununuliwa katika mnada uliofanyika jana.Hayakununuliwa baada ya wateja waliojitokeza kwenye mnada huo, kushindwa kufika bei iliyokusudiwa.Mnada huo ulifanyika katika bandari kavu ya Dar es Salaam eneo la Kurasini.Uliendeshwa na Kampuni ya Udalali ya Yono, na kuhudhuriwa na wateja wanaokadiriwa kufikia 50. Ulishuhudiwa ukiuza vifaa vingine yakiwemo magari yaliyokuwemo katika bandari hiyo na zingine mbili jirani na eneo hilo.Akizungumza baada ya mnada huo, Mkurugenzi Mtendaji wa Yono, Scholastica Kevela amesema utaratibu wa kampuni katika uendeshaji wa mnada hususani kuhusu viwango vya bei ya uuzaji wa bidhaa ambazo hazijalipiwa ushuru, unatokana na matakwa ya Mamlaka ya Mapato Tanzania TRA kulingana na thamani halisi ya bidhaa inayotakiwa kuuzwa.Kimsingi tumefanya mnada wa kuuza bidhaa mbalimbali yakiwemo makontena hayo, isipokuwa kama ambavyo mmeshuhudia hayajaweza kufikiwa bei ingawa bado tunaendelea na utaratibu wa kuyauza katika minada mingine ijayo, Kevela aliwaambia waandishi wa habari.Mnada huo ulianza saa 3.30 asubuhi, ulishuhudiwa wateja waliojitokeza wakifikia bei ya Sh milioni 15 kwa kontena moja, kiasi ambacho haikuafikiwa na Yono kupitia maagizo iliyopewa na TRA ya kuuza makontena hayo.Wateja waliohudhuria mnada huo, walilalamikia bei kubwa iliyowekwa na TRA kwa makontena hayo, yanadaiwa kuwa ni samani za shule za Mkoa wa Dar es Salaam, hivyo yataendelea kusota bandarini hapo.Tunachoona uuzaji wa makontena haya umetawaliwa na siasa nyingi, hatuoni kama kweli kuna nia ya dhati ya kuyauza, tunachosubiri kuona ni wapi hili picha litakapoishia, amedai mteja aliyejitambulisha kwa jina la Kinyogoli.Maofisa wa TRA waliokuwepo katika mnada huo, walikataa kuzungumzia chochote walipotakiwa kufanya hivyo.Kama mlivyojionea mnada umefanyika na watu wengi wamejitokeza, suala la makontena mangapi yameuzika kwa hilo siwezi kulisemea mimi, yupo kiongozi wangu mwenye mamlaka hayo hivyo kama mnahitaji taarifa zaidi muoneni yeye, amesema mmoja wa maofisa wa TRA, ambaye hata hivyo hakuwa tayari kujitambulisha jina lake.Mkurugenzi wa Huduma na Elimu kwa Mlipakodi wa TRA, Richard Kayombo ili kufahamu bei elekezi ya makontena hayo, hakupatikana baada ya simu yake ya mkononi kuita bila majibu.Kuuzwa kwa makontena hayo, kunatokana na tangazo la TRA lililochapishwa Mei 12, mwaka huu kwenye gazeti la Daily News, likiwataka wamiliki wa mali mbalimbali zilizokaa bandarini kwa zaidi ya siku 90 kujitokeza kuzilipia.Tangazo hilo lilionesha kuwa TRA inakusudia kufanya mnada wa wazi Juni kwa mizigo iliyokaa bandarini kwa muda mrefu bila kukombolewa, yakiwamo makontena hayo ambayo Makonda alitajwa kuwa ni mmiliki wake.Taarifa mbalimbali zilizomnukuu mkuu wa mkoa huyo pamoja na kukiri kuwa makontena hayo ni mali yake, alisema mzigo huo umeingizwa nchini kama msaada kwa shule mbalimbali za jijini Dar es Salaam. Suala hilo baadaye lilileta utata, baada ya kutoyalipia kodi na hivyo kuibua malumbano kati yake na Waziri wa Fedha na Mipango, Dk Philip Mpango aliyesisitiza makontena  <topic>: KITAIFA 